CELEX: 52008PC0176
Language: mt
Date: 2008-04-10
Title: Proposta għal deċiżjoni tal-Kunsill li tistabbilixxi l-pożizzjoni li għandha tiġi adottata f’isem il-Komunità Ewropea fir-rigward tal-proposta għall-emendar ta' l-Anness III tal-Konvenzjoni ta' Rotterdam

Avviż Legali Importanti

|

52008PC0176

Proposta għal deċiżjoni tal-Kunsill li tistabbilixxi l-pożizzjoni li għandha tiġi adottata f’isem il-Komunità Ewropea fir-rigward tal-proposta għall-emendar ta' l-Anness III tal-Konvenzjoni ta' Rotterdam  /* KUMM/2008/0176 finali - 0075  /0000 */  

	[pic] | KUMMISSJONI TAL-KOMUNITAJIET EWROPEJ |Brussel 10.4.2008KUMM(2008) 176 finali2008/0075 (ACC)Proposta għalDEĊIŻJONI TAL-KUNSILLli tistabbilixxi l-pożizzjoni li għandha tiġi adottata f’isem il-Komunità Ewropea fir-rigward tal-proposta għall-emendar ta' l-Anness III tal-Konvenzjoni ta' Rotterdam(preżentata mill-Kummissjoni)MEMORANDUM TA’ SPJEGAZZJONI1. Taħt l-awspiċi ta' l-Organizzazzjoni ta' l-Ikel u l-Agrikoltura (FAO) u l-Programm Ambjentali tan-Nazzjonijiet Uniti (UNEP), f’Marzu 1998 ġew konklużi negozjati għal Konvenzjoni dwar l-applikazzjoni ta’ proċedura ta’ kunsens informat minn qabel (PIC – prior informed consent ) għal ċerti kimiċi u pestiċidi perikolużi fil-kummerċ internazzjonali.2. Il-Konvenzjoni nfetħet għall-iffirmar waqt il-Konferenza Diplomatika Ministerjali li saret f’Settembru 1998 f’Rotterdam. Din ġiet iffirmata mill-Komunità fil-11 ta’ Settembru 1998.3. Il-Konvenzjoni ta’ Rotterdam hija pass importanti 'l quddiem fir-regolamentazzjoni internazzjonali ta' ċerti kimiċi perikolużi, inklużi l-pestiċidi. L-għan tagħha huwa li tippromwovi r-responsabbiltà u l-isforzi kooperattivi li huma maqsumin fost il-Partijiet involuti fil-kummerċ internazzjonali ta’ tali kimiċi, sabiex jitħarsu s-saħħa tal-bniedem u l-ambjent minn ħsara potenzjali u tikkontribwixxi lejn l-użu ambjentali tagħhom mingħajr periklu.4. Il-Komunità implimentat il-Konvenzjoni permezz tar-Regolament tal-Parlament Ewropew u tal-Kunsill (KE) Nru 304/2003 tat-28 ta’ Jannar 2003 dwar l-esportazzjoni u l-importazzjoni tal-kimiċi perikolużi[1]. Permezz tad-Deċiżjoni 2006/730/KE tal-25 ta’ Settembru 2006[2], il-Kunsill iddeċieda li japprova l-Konvenzjoni f’isem il-Komunità Ewropea.5. Il-Konvenzjoni daħlet fis-seħħ fl-24 ta' Frar 2004. Ir-raba’ laqgħa tal-Konferenza tal-Partijiet (COP4) se ssir f’Ruma mis-27 sal-31 ta’ Ottubru 2008. Minbarra l-Komunità nnifisha, 26 mill-Istati Membri tagħha huma Parti f’din il-Konvenzjoni.6. Abbażi tar-rakkomandazzjonijiet mill-Kumitat għar-Reviżjoni tal-Kimika (CRC), korp sussidjarju taħt l-awtorità tal-COP, il-Konferenza tal-Partijiet hija mistennija tieħu deċiżjoni fuq l-inklużjoni ta' aktar kimiċi bil-proċedura PIC billi żżidhom ma’ l-Anness III tal-Konvenzjoni.7. It-tliet kimiċi rrakkomandati mis-CRC għall-inklużjoni fl-Anness III tal-Konvenzjoni ta’ Rotterdam, jiġifieri l-asbestos krisotil, l-endosulfan u l-komposti tat-tributiltin, diġà huma suġġetti għal restrizzjonijiet simili taħt id-dritt Komunitarju. Il-Kummissjoni, għaldaqstant, qed tipproponi lill-Kunsill, deċiżjoni ta' appoġġ, f’isem il-Komunità, għall-emenda ta' l-Anness III tal-Konvenzjoni fis-COP4.Id-deċiżjoni proposta m'hu se jkollha ebda impatt fuq il-baġit Komunitarju. 2008/0075 (ACC)Proposta għalDEĊIŻJONI TAL-KUNSILLli tistabbilixxi l-pożizzjoni li għandha tiġi adottata f’isem il-Komunità Ewropea fir-rigward tal-proposta għall-emendar ta' l-Anness III tal-Konvenzjoni ta' RotterdamIL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikoli 133 u 175(1), flimkien mat-tieni subparagrafu ta' l-Artikolu 300(2) tiegħu,Wara li kkunsidra l-proposta mill-Kummissjoni[3],Billi:(1) Il-Komunità Ewropea rratifikat il-Konvenzjoni ta’ Rotterdam dwar il-proċedura tal-kunsens informat minn qabel għal xi kimiċi u pestiċidji perikolużi fil-kummerċ internazzjonali (“il-Konvenzjoni ta’ Rotterdam”)[4].(2) Ir-Regolament tal-Parlament Ewropew u tal-Kunsill (KE) Nru 304/2003 tat-28 ta’ Jannar 2003 dwar l-esportazzjoni u l-importazzjoni tal-kimiċi perikolużi jimplimenta[5] l-Konvenzjoni ta’ Rotterdam fil-Komunità.(3) Huwa neċessarju u xieraq li jingħata appoġġ għar-rakkomandazzjoni mill-Kumitat għar-Reviżjoni tal-Kimika fir-rigward ta’ l-inklużjoni fl-Anness III tal-Konvenzjoni ta’ Rotterdam dwar l-asbestos krisotil, l-endosulfan u l-komposti tat-tributiltin biex jiġi żgurat li l-pajjiżi li jimpurtawhom jibbenefikaw mill-ħarsien provdut mill-Konvenzjoni ta’ Rotterdam. Dawn it-tliet sustanzi diġà ġew projbiti jew ristretti sew fil-Komunità u għalhekk huma suġġetti għal rekwiżiti ta’ l-esportazzjoni li jmorru lil hinn minn dak meħtieġ skond il-Konvenzjoni ta’ Rotterdam.(4) Ir-raba’ laqgħa tal-Konferenza tal-Partijiet (COP4) tal-Konvenzjoni ta’ Rotterdam hija mistennija tieħu deċiżjoni dwar l-emenda proposta għall-Anness III. Il-Komunità għandha tappoġġa din l-emenda.(5) Fil-COP4, il-Komunità u l-Istati Membri għandhom jikkooperaw mill-qrib sabiex jiżgura li kwalunkwe emenda għall-Anness III tkun kompatibbli mad-dritt Komunitarju,IDDEĊIEDA KIF ĠEJ:Artikolu UnikuFir-raba’ laqgħa tal-Konferenza tal-Partijiet tal-Konvenzjoni ta’ Rotterdam, il-Kummissjoni għandha tappoġġa f’isem il-Komunità, l-adozzjoni ta’ l-emenda proposta għall-Anness III bl-għan li jiddaħħlu fih l-asbestos krisotil, l-endosulfan u l-komposti tat-tributilin.Magħmul fi Brussell, [...]Għall-KunsillIl-President [1] ĠU L 63, 6.3.2003, p. 1[2] ĠU L 299, 28.10.2006, p. 23[3] ĠU C […], […], p. […].[4] ĠU L 299, 28.10.2006, p .23[5] ĠU L 63, 6.3.2003, p. 1. Ir-Regolament kif emendat l-aħħar bir-Regolament tal-Kummissjoni (KE) Nru 1376/2007 (ĠU L 307, 24.11.2007, p. 14).